Document ID: /roh_data/filtered/fineweb-2-filterrobots_roh.jsonl.gz/55650

Ils custs massivs pli auts hai dà pervi da problems geologics, vegnids a la glisch durant la construcziun dal tunnel «Eyholz». Sinaquai avevan las firmas da construcziun involvidas dumandà daners supplementars. Duas dretgiras vallesanas han dentant refusà las pretaisas.
Uss ha il Tribunal federal dà dretg a las instanzas sutordinadas. Quai è vegnì enconuschent sin basa d’ina publicaziun da la Controlla federala da finanzas. Tenor quella ston la Confederaziun ed il chantun mo surpigliar radund 300’000 francs. Il rest dals custs supplementars han las firmas involvidas da pajar.